ไกรสร แสงอนันต์

ไกรศร แสงอนันท์ หรือ ไกรศร ลีละเมฆินทร์ เป็นนักแสดงชาวไทย

 ประวัติ 
เป็นบุตรของนายสะอาด และนางมยุรี ลีละเมฆินทร์ มีพี่น้อง 6 คน เข้าสู่วงการบันเทิงขณะกำลังศึกษาอยู่ที่คณะรัฐศาสตร์ มหาวิทยาลัยรามคำแหง โดยการชักนำของผู้กำกับภาพยนตร์ "อนันต์ นนทชัย"ไกรสร แสงอนันต์   thaifilmdb.com โดยคำว่าอนันต์ในแสงอนันต์มาจากชื่อของ "อนันต์ นนทชัย" มีผลงานการแสดงราวปี พ.ศ. 2522-2527 โดยแสดงเรื่อง รักนอกตำรา คู่กับ เนาวรัตน์ ยุกตะนันท์ เป็นเรื่องแรก พระเอก – ผู้ร้าย ตัวละครเดิมๆ?

ในปี พ.ศ. 2527  ได้จดทะเบียนสมรสกับพุ่มพวง ดวงจันทร์ นักร้องเพลงลูกทุ่งชื่อดัง มีบุตรกับพุ่มพวงคือ สรภพ ลีละเมฆินทร์ ซึ่งเคยมีผลงานเพลงกับค่ายแกรมมีโกลด์ 1 ชุด

หลังจากที่พุ่มพวงเสียชีวิตในปี พ.ศ. 2535 ไกรสรและญาติของพุ่มพวงเกิดความขัดแย้งกันอย่างหนัก เรื่องมรดกและการแบ่งทรัพย์สินของพุ่มพวง ดวงจันทร์ สุดท้ายศาลได้สั่งให้ไกรสรและมารดาของพุ่มพวงเป็นผู้จัดการมรดกร่วมกัน ดูแลทรัพย์สินคนละส่วน หากพบว่าสมบัติใดพบหลังการแบ่งแล้ว จะยกให้สรภพลูกชายเพียงผู้เดียวย้อนรำลึกถึงราชินีเพลงไทยลูกทุ่ง พุ่มพวง ดวงจันทร์  thaifilm.com

ไกรสรพาลูกไปศึกษาที่รัฐแคลิฟอร์เนีย สหรัฐอเมริกา เป็นเวลา 6 ปี จากนั้นกลับมาประเทศไทยในปี พ.ศ. 2547 ต่อมาในปี พ.ศ. 2551 ได้ออกรายการตีสิบพร้อมกับลูกชาย ดำเนินรายการโดยวิทวัส สุนทรวิเนตร์ มีเรทติ้งต่อเนื่องหลายสัปดาห์ เนื้อหาในรายการมีการโต้เถียงระหว่างไกรสรและลูกชายต่อกรณีการหนีออกจากบ้านของลูกชายต้อย_แอ็คเน่อร์, ตีสิบ-ไกรสร-น้องเพชรและวิทวัส  daradaily.com

กลางเดือนมิถุนายน 2552 นายสรภพ ลูกชายอุปสมบทให้พุ่มพวง โดยในวันครบรอบการเสียชีวิตของพุ่มพวง พระสรภพเกิดความขัดแย้งอย่างรุนแรงกับไกรสรและญาติของคุณพุ่มพวง โดยหลังสึกก้มกราบพื้นขอโทษครอบครัวกับเหตุการณ์ที่ผ่านมา พร้อมขอร้องพ่อให้ปล่อยตนไป“เพชร” สึกแล้ว กราบขอโทษครอบครัว วิงวอนขอให้ปล่อยตนไป ASTVผู้จัดการออนไลน์ 18 มิถุนายน 2552 12:20 น. ต่อมา 22 มิถุนายน นายไกรสรเปิดเผยว่าตัดสินใจฟ้องร้องคดีหมิ่นประมาทลูกชายตัวเอง'ไกรสร'วอนจิตแพทย์ช่วย'ลูกเพชร'  dailynews.co.th

นอกจากนี้ไกรสร แสงอนันต์ ยังเคยเป็นประธานกลุ่มเชียงใหม่อารยะกลุ่มเกย์ยื่นมหาเถรฯ เชือดพระตุ๊ดเณรแต๋ว แต่หลังจากมีเรื่องขัดแย้งกับลูกชายจึงลาออกจากการเป็นประธานกลุ่มเชียงใหม่อารยะ เมื่อ 23 มิถุนายน พ.ศ. 2552ไกรสรโชว์สปิริต ลาออก เชียงใหม่อารยะ

 ผลงานภาพยนตร์ 

 รักนอกตำรา (2522)
 เต่ากินผักบุ้ง (2523) 
 เมียจำเป็น (2523) รับบท สยาม
 ดอกฟ้าและโดมผู้จองหอง (2524) รับบท สตรี
 ยอดดรุณี (2524) รับบท ศักดา
 สามเสือสุพรรณ (2524) รับบท เสือมเหศวร
 สาวน้อย (2524) รับบท สรรค์ / เสียม
 แม่ศรีเรือน (2524) รับบท นายแพทย์วิฑูรย์ ทัศนาลัย
 ทัดดาวบุษยา (2524) รับบท วิธูร
 สร้อยฟ้าขายตัว (2524)
 สกาวเดือน (2524) รับบท ดร.ทรงกลด บริรักษ์นรากร
 ผึ้งแตกรัง (2524)
 สวัสดีคนสวย (2524) รับบท หนุ่มหน้าทะเล้น
 สุดปรารถนา (2524) รับบท อนุวัฒน์
 แสนซน (2525) รับบท วนัส
 รักจั๊กจี้ (2525)
 สายเลือดเดียวกัน (2525) รับบท เดชา
 หัวใจดื้อรัก (2525)
 อีสาวทรหด (2525)
 7 พระกาฬ (2526) รับบท สารวัตรสะท้าน อิศราชัย
 เล่นไม่ยาก (2526) รับบท สำอางค์
 ไอ้ทุยลุยกรุง (2526) รับบท ร.ต.อ. วีระ อาละสู้
 ไผ่ลำพอง (2526) รับบท ไผ่
 เกล็ดแก้ว (2526) รับบท ธัญญ
 มนต์รักนักเพลง (2527)
 ไอ้หม่าลูกแม่ (2527) รับบท นวล
 รักสุดหัวใจ (2527)
 ลูกสาวคนใหม่ (2527) รับบท แพน
 เชลยรัก (2530) รับบท พ่อของกฤษดา
 พรหมจารีสีดำ (2530) รับบท พอล

 ละครโทรทัศน์  
 นางสาวยี่ส่าย ช่อง 3 (2532)
 บ้านสอยดาว ช่อง 7 (2539) รับบท อรรณพ
 บ้านบุษบาบัณ (2540) ช่อง 7 รับบท สล่า (รับเชิญ)
 มอม ช่อง 5 (2540)
 คืนของฉัน วันของเธอ ช่อง 5 (2540)
 ชมรมขนหัวลุก FRIDAY ตอน รำลึก พุ่มพวง ช่อง 5 (2540) (รับเชิญ)
 เลือดสุพรรณ ช่อง 5 (2562) รับบท พ่อดวง

 อ้างอิง 

หมวดหมู่:นักแสดงชายชาวไทย

หมวดหมู่:บุคคลจากคณะรัฐศาสตร์ มหาวิทยาลัยรามคำแหง